A kurzus kódja(i):

A kurzus megnevezése: **Érveléstechnikai és logikai ismeretek**

A kurzus megnevezése angolul: Logic and Reasoning

A kurzus előadója: Zvolenszky Zsófia

*„Mennyire fontos a logika? Elárulom: az univerzum minden egyes szegletében szembesülünk a logikus érvelések jelenlétével, vagy, ami még fontosabb, azok hiányával.”*

V.K. Samadar

A kérdés tehát: miként állapíthatjuk meg, hogy egy érvelés működik-e vagy sem, milyen hiányosságai vannak?

A kurzus céljai:

1. A hallgatók átlássák, felismerjék a hétköznapi érvelések és mondatok szerkezetét, valamint

2. logikai módszereket alkalmazva eldöntsék, mikor és miért működik jól egy érvelés, mikor és miért nem.

A kurzus az órán elhangzottakra épül, ezért elengedhetetlen a rendszeres órai részvétel. Az órán vetített diasorok felkerülnek a kurzus Dropbox mappájába. Nem helyettesítik viszont a jegyzeteket, mivel az órai anyag egyes részleteit nem tartalmazzák.

A kurzus online fóruma a Microsoft Teams-en lesz, itt érhetőek el és adhatóak le a házi feladatsorok. Kapcsolattartáshoz az általános Teams csatornát használjuk, itt kapnak majd értesítseket az oktatótól, tehetnek fel kérdéseket. A kérésem: egyedi kérdésekkel, szempontokkal Teams chat üzenetben jelentkezzenek (ne emailben).

Követelmények

* 2 házi feladat, ezek adják az érdemjegy 50%-át.
* írásbeli záróvizsga a szorgalmi időszak utolsó óráján: az érdemjegy 50 %-a.

Házi feladatok

A Microsoft Teams-ben elérhető feladatsorokon a hallgatók dolgozhatnak kettes-hármas csoportokban, sőt, kifejezetten javasolt is, hogy ezt tegyék. Jóval gördülékenyebb, hatékonyabb és kellemesebb is együtt kibogozni, megbeszélni a feladatokat, mint egyedül végiggondolni őket (és esetleg elakadni egy-egy olyan ponton, amit más egyszerűen elmagyarázna). A megoldásokat viszont mindenkinek egyenként, saját neve alatt kell a Teamsben feltöltenie.

A Teams feladatleadási protokollja sajnos tartogathat rejtelmeket, komplikációkat (sokszor ezek eszközfüggőek, táblagép, telefon, operációs rendszer függvényében), ezért e **két elővigyázatossági tanács hasznos: (i) a kitöltött házi feladataikat mindig mentsék le a saját eszközükön; (ii) ellenőrizzék, hogy biztosan leadott státuszban van a házi feladatuk, mikor feltöltötték (van, hogy csak „megtekintett”-ként marad akkor is, ha a fájl már ott van; eszközfüggő, hogy ).**

A házi feladatsorok feldolgozására két hét áll a hallgatók rendelkezésére. A feladatsorokat megoldását együtt, az órán fogjuk megbeszélni.

írásbeli vizsga

Az írásbeli vizsgák egyszerűek azok számára, akik az órák anyagát figyelemmel kísérték és a feladatsorokat folyamatosan feldolgozták. **A vizsgán használhatják (kinyomtatott formában) az órai jegyzeteiket, az órai vetítések anyagát, a házi feladatokat** (gyakorlatilag minden az órával kapcsolatos anyagot).

AJÁNLOTT irodalom

Bognár László – Forrai Gábor: *Esszéírás és informális logika*, digitális tankönyv, informális logika rész.

Elérhető: <https://www.uni-miskolc.hu/~bolantro/informalis/tartalom.html>